Neuvoston asetus (ETY) N:o 2822/72, annettu 28 päivänä joulukuuta 1972, asetuksen (ETY) N:o 805/68 muuttamisesta naudanliha-alan interventiotoimenpiteiden osalta



Virallinen lehti nro L 298 , 31/12/1972 s. 0001 - 0002

Tanskank. erityispainos: Sarja I Alue 1972(31.12)L298 s. 0003

Englannink. erityispainos: Sarja I Alue 1972(30-31.12) s. 0028

Kreikank. erityispainos: Luku 03 Nide 8 s. 0225

Espanjank. erityispainos: Luku 03 Nide 6 s. 0160

Portugalink. erityispainos: Luku 03 Nide 6 s. 0160

Suomenk. erityispainos Alue 3 Nide 65 s. 0011

Ruotsink. erityispainos Alue 3 Nide 65 s. 0011



NEUVOSTON ASETUS (ETY) N:o 2822/72, annettu 28 päivänä joulukuuta 1972, asetuksen (ETY) N:o 805/68 muuttamisesta naudanliha-alan interventiotoimenpiteiden osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (ETY) N:o 2838/71(2), 5 ja 6 artiklassa säädetään edellytyksistä, joilla interventiotoimenpiteitä voidaan toteuttaa, ja kokemus on osoittanut, että nämä säännökset eivät ole sellaisia, että ne antaisivat tuottajille riittävät hintatakuut; interventioedellytyksiä on vahvistettava tuottajien kannustamiseksi naudanlihantuotannon kehittämiseen, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 805/68 5 ja 6 artikla seuraavasti: "5 artikla 1 Huomattavan hintojen laskun välttämiseksi tai lieventämiseksi voidaan toteuttaa seuraavat interventiotoimenpiteet: a) yksityisen varastoinnin tukeminen, b) interventioelinten ostot. 2 Edellä 1 kohdassa tarkoitetut interventiotoimenpiteet voivat koskea täysikasvuisia nautoja sekä niiden tuoretta tai jäähdytettyä lihaa ruhoina, puoliruhoina, saman ruhon neljänneksinä, etuneljänneksinä tai takaneljänneksinä. 3 Neuvosto voi muuttaa komission ehdotuksesta luetteloa 2 kohdassa tarkoitetuista tuotteista, jotka voivat olla interventiotoimenpiteiden kohteena, perustamissopimuksen 43 artiklan 2 kohdassa määrättyä äänestysmenettelyä noudattaen. 6 artikla 1 Jäsenvaltioiden nimeämät interventioelimet ostavat liitteen a jakson 02.01 A II a 1 bb nimikkeeseen kuuluvaa tuoretta tai jäähdytettyä lihaa. Ainoastaan sellaista yhteisön alkuperää olevaa täysikasvuisten nautojen, joiden lihatuotos on yli 50 prosenttia elopainosta, luokasta lähtöisin olevaa lihaa voidaan ostaa. Jokaisen markkinointivuoden alussa vahvistetaan luokkakohtainen ostohinta, joka on suuruudeltaan 93 prosenttia ohjehinnasta oleva kyseisen lihalaadun ja tavallisessa tuotannossa täysikasvuisen naudan hinnan määrätyn suhteen ilmaisevalla kertoimella korjattu interventiohinta. 2 Lisäksi interventiotoimenpiteitä voidaan toteuttaa, kun samanaikaisesti a) täysikasvuisen naudan hinnan on 10 artiklan mukaisesti todettu olevan yhteisön edustavilla markkinoilla alempi kuin 98 prosenttia ohjehinnasta ja b) hinnan on 10 artiklan mukaisesti jäsenvaltion tai sen alueen edustavilla markkinoilla todettu olevan tiettyjen tuotteiden tietyn lihalaadun osalta alempi kuin se hinta, jonka alittuessa 3 kohdassa tarkoitettuja interventiotoimenpiteitä toteutetaan, korjattuna kertoimella, joka kuvaa kyseisen lihalaadun ja 10 artiklan mukaisesti yhteisön edustavilla markkinoilla todetun täysikasvuisen naudan hinnan tavallista suhdetta. Interventiotoimenpiteet voidaan panna täytäntöön sellaisen lihalaadun osalta, joka täyttää b alakohdan edellytykset. Edellä b alakohdan mukaisesti laskettu hinta on korkein ostohinta. 3 Interventiotoimenpiteet on kuitenkin toteutettava koko yhteisössä, kun 10 artiklan mukaisesti yhteisön edustavilla markkinoilla todettu täysikasvuisen naudan hinta on alempi kuin 93 prosenttia ohjehinnasta. Korkein ostohinta on sama kuin 2 kohdassa tarkoitettu hinta. 4 Neuvosto antaa komission ehdotuksesta perustamissopimuksen 43 artiklan 2 kohdassa määrättyä äänestysmenettelyä noudattaen yleiset säännöt tämän artiklan soveltamisesta. Edellä 1 kohdan toisessa alakohdassa ja 2 ja 3 kohdassa tarkoitetut prosenttiosuudet voidaan tarkistaa vuosittain perustamissopimuksen 43 artiklan 2 kohdassa määrättyä menettelyä noudattaen. 5 Jäljempänä 27 artiklassa säädettyä menettelyä noudattaen a) jokainen jäsenvaltio voi soveltaa 1 kohdassa tarkoitettuja interventiotoimenpiteitä tuotantonsa ominaisuuksiin soveltuvia yksityiskohtaisia sääntöjä noudattaen, b) päätetään 2 ja 3 kohdan mukaisista interventiotoimenpiteistä sekä niiden soveltamisen lopettamisesta, c) vahvistetaan ostettavat tuotteet, sekä käytettävä korkein ja alin ostohinta, d) annetaan muut tämän artiklan soveltamista koskevat yksityiskohtaiset säännöt ja erityisesti ne edellytykset, joilla interventiotoimenpiteet voidaan panna täytäntöön." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä joulukuuta 1972. Neuvoston puolesta Puheenjohtaja P. LARDINOIS (1) EYVL N:o L 148, 28.6.1968, s. 24 (2) EYVL N:o L 286, 30.12.1971, s. 1